
Изх. №……………………….
ДО

ОБЩИНСКИ СЪВЕТ

ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Реорганизация на депонирането на смесени битови отпадъци на Община Златоград, във връзка с преустановяване депонирането на смесени битови отпадъци  на Клетка 1 на „Регионално депо за неопасни отпадъци за общините Мадан, Златоград и Неделино”, гр. Мадан, с. Шаренска.
УВАЖАЕМА ГОСПОЖО ПРЕДСЕДАТЕЛ,

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Капацитетът на Клетка 1 на „Регионално депо за неопасни отпадъци за общините Мадан, Златоград и Неделино”, гр. Мадан, с. Шаренска, е запълнен. Съгласно Комплексно разрешително № 190–Н1/2009 г. (актуализирано с Решение № 190-Н1-И0-А1/2021 г.) на Община Мадан за „Регионално депо за неопасни отпадъци за общините Мадан, Златоград и Неделино”, не се разрешава превишаването на капацитета му.

 
Това води до невъзможност за депониране на отпадъци в същата клетка.  

Все още не е завършено изграждането на нова клетка, съгласно сключен договор по обществена поръчка с предмет „Изпълнение на инженеринг (проектиране, авторски надзор и строителство) на обект/строеж: „Нова клетка за отпадъци в Регионално депо за твърди битови отпадъци, гр. Мадан, обслужващо общините Мадан, Златоград и Неделино“”. 

Във връзка с гореизложеното  и на основание чл. 21, ал. 1, т. 23 и ал. 2 от Закона за местното самоуправление и местната администрация, както и чл. 60, ал. 1 от АПК, предлагам Общински съвет Златоград да разгледа и приеме следния проект на
Р Е Ш Е Н И Е:

1. Възлага на Кмета на Община Златоград да предприеме мерки за извозване на смесените битови отпадъци, след механично третиране (вкл. сепариране) до друго депо, включително и да преговаря, за депониране на гореописания отпадък, с Регионално депо за неопасни отпадъци на Община Рудозем, намиращо се в местността „ Бунарски дол, с. Бърчево, Община Рудозем и/или с Регионалното депо за неопасни отпадъци на общините Смолян, Чепеларе и Баните, разположено в местността Теклен дол, град Смолян.
2. Допуска извършване на допълнителни разходи, необходими за реорганизиране на извозване и депониране на смесените битови отпадъци в друго депо, до въвеждането в експлоатация на Клетка 2 на „Регионално депо за неопасни отпадъци за общините Мадан, Златоград и Неделино”, гр. Мадан, с. Шаренска
3. Допуска предварително изпълнение на Решението, на основание чл. 60, ал. 1 от АПК, в защита на особено важни обществени интереси, считано от 12.03.2025 г., поради запълване на капацитета на Клетка 1 на „Регионално депо за неопасни отпадъци за общините Мадан, Златоград и Неделино”, гр. Мадан, с. Шаренска и съответно невъзможността за депониране на отпадъци.
С уважение,
МИРОСЛАВ  ЯНЧЕВ

Кмет на Община Златоград
Съгласували:

Елмира Угорлиева-Пехливанова

Заместник-кмет на Община Златоград

Златка Цекова
Директор на дирекция "АПО, ОС и З“, 

той и юрисконсулт
изготвил:

Яна Хаджиева

Техн. ръководител дейност „Чистота”




                В Общинска администрация Златоград функционира  Система за  управление на качеството и                                                           информационната сигурност, в съответствие с изискванията на стандартите ISO 9001:2008 и ISO 27001:2005. 

